( 223 ) 
grâce ; na este ny ne sera de la part de sa Grâce permise aucune telle 
levee ou assemblée et se feroient icelles au regret de sa Grâce, comme 
elle ne vouldra faillir de le monstrer par le divertissement dicelles tant 
quen elle sera, mais au regard de ce, quaucuns surseans du pais de sa 
Grâce en pourroient aller servir dehors en tant pour lune que l’autre 
partie, comme les gens par tant de calamitez de guerres appauvris 
cerchent moyen de vivre et service de touttes parts, quand Ion essayeroit 
d’v mettre aucun ordre alencontre seroit vrayment a doubter que ny 
auroit lobeissance selon les edicts et defenses qui sen feroient ainsy que 
son Alteze au regard de la disposition des choses daujourdhuy et de ce 
quen cest endroict tant par le reste de lEmpire que ailleurs aussy se 
faict, peult considérer. 
Que, quant a ce que lesdits seigneurs envoyez ont declaire sur la 
matière de vivres armes et autres munitions de guerre ; on ne doubte 
que son Alteze ne scache que les constitutions et ordonnances dudit 
Empire sur le paix publique dicellui Empire faictes et publiées ordonnent 
libre traficq et commerce en forme et maniéré comme se peult veoir par 
icelles constitutions et ordonnances, selon lesquelles sa Grâce et son pais 
se doibvent regler et conduire, aussy, quant aux vivres armes et muni¬ 
tions de guerre, semblables denrees viennent communément a estre 
amenées et furnies par des marchants estrangers trafiquant et passans 
par le pais de sa Grâce, davantage quant a vivres les subjects de sa Grâce 
en auroient bien grandement affaire pour eulx mesmes, attendu signam- 
ment que les gens de guerre se mettans sur ledit pais en prennent de 
faict bon ou maulgre que iceulx subjects en puissent avoir, et toutteffois 
comme iceulx subjects ayment mieulx les furnir sur leur hazard et péril 
parmy payement quen estre par voye de faict defurnis et spoliez, il ny a 
de la part de sa Grâce ou de son pais aucun empeschement audit furnis- 
sement ce que la journelle expérience peult monstrer par la bonne et 
grande quantité de vivres dont lesdits subjectz assistent et furnissent tant 
par eaue que par terre les gens de son Alteze, au reciprocque de quov 
prient et requièrent sa Grâce et ledit chapitre que de la part de son 
Alteze on ne mette plus outre empeschement que les subjects de sa Grâce 
ne puissent estre assistez et furniz de vivres par leur circonvoisins 
subjects de sadite Majesté, affin qua iceulx subjects de sa Grâce ne 
vienne a estre amoindriz et oste le moyen de povoir continuer le furnis- 
sement susdit lequel sans ceste mutuelle correspondance traficq et 
entrecours de vivres leur deviendroit impossible. 
